<classify> UONGOZI wa Shirika la Umeme Tanzania Tanesco wilayani Kibiti mkoa wa Pwani umetakiwa kuhakikisha kaya 420 za wakazi wa kata ya Ruaruke wanaunganishiwa umeme ndani ya kipindi cha miezi miwili. Agizo hilo lilitolewa katika kijiji cha Ruaruke na Naibu Waziri wa Nishati, Subira Mgalu, alipokuwa akizungumza na wakazi wa kata hiyo na kuzindua uwashaji umeme kwenye kijiji hicho kupitia miradi ya Wakala wa Umeme Vijijini Rea unaosimamiwa na Tanesco.Alisema wananchi hao wamesubiri huduma hiyo kwa muda mrefu tangu mwaka 2013 lakini kutokana na sababu mbalimbali ikashindikana. Meneja hakikisha ndani ya miezi miwili kaya hizi 420 za awali zinaunganishiwa umeme kwa gharama ya Sh 27,000 tu na uwake kwani wamesubiri muda mrefu na hii itasaidia kuleta maendeleo kwa wananchi, alisema.Mgalu alisema tayari transfoma sita zimeshawekwa tangu wakati huo kwa ajili ya vijiji saba kwa akili ya kusambaza umeme umbali wa kilometa 10 na gharama iliyotumika ni Sh bilioni tano na kuwataka wananchi na hofu kwani watapata huduma hiyo ndani ya muda aliotoa. Katika hatua nyingine, naibu waziri huyo ameitaka Rea na Tanesco kuwadhibiti watu wanaojifanya wafanyakazi wa vitengo vya taasisi hizo vishoka ili wasikwamishe mradi wa kupeleka umeme vijijini.Alisema kuna baadhi ya watu wanajifanya wanatoka kwenye taasisi hizo wakidai wana uwezo wa kuwaunganishia umeme wananchi jambo ambalo ni kinyume cha utaratibu.  <topic>: kitaifa 